№ 33 от 28.02.2024

Қазақстан Республикасы Стратегиялық жоспарлау және реформалар агенттігінің

Ұлттық статистика бюросы басшысының міндетін атқаруышының

2024 жылғы «\_\_\_» ақпандағы

№ \_\_\_ бұйрығына 2 - қосымша

**2025 жылы Қазақстан Республикасының ұлттық ауыл шаруашылығы санағына дайындалу мен оны жүргізу жөніндегі**

**ведомствоаралық жұмыс тобы туралы ереже**

**Жалпы ережелер:**

1. 2025 жылы Қазақстан Республикасының ұлттық ауыл шаруашылығы санағына дайындалу мен оны жүргізу жөніндегі ведомствоаралық жұмыс тобы (бұдан әрі – Ведомствоаралық жұмыс тобы) 2025 жылы Қазақстан Республикасының ұлттық ауыл шаруашылығы санағына дайындалу мен оны жүргізу жөніндегі ұйымдастырушылық және нұсқаушылық мәселелерді шешу үшін құрылды.

2. Жұмыс тобы өз қызметінде Қазақстан Республикасының Конституциясын, Қазақстан Республикасының заңдарын, Қазақстан Республикасы Президенті мен Үкіметінің актілерін, өзге де нормативтік құқықтық актілерді, сондай-ақ осы Ережені басшылыққа алады.

3. Ведомствоаралық жұмыс тобының кеңестері қажеттілігіне қарай өткізіледі.

**Ведомствоаралық жұмыс тобының негізгі міндеттері мен құқықтары:**

4. Ведомствоаралық жұмыс тобының негізгі міндеті 2025 жылы Қазақстан Республикасының ұлттық ауыл шаруашылығы санағына дайындалу мен оны жүргізу кезінде пайда болатын ұйымдастырушылық мәселелер мен әдіснамалық сипаттағы проблемаларды шешу жөнінде ұсыныстар әзірлеу болып табылады.

5. Ведомствоаралық жұмыс тобы өз міндетіне сәйкес орталық мемлкеттік және жергілікті атқарушы, жеке және заңды тұлғалармен, сондай-ақ басқа да ұйымдармен өзара іс-қимыл жасайды.

**Ведомствоаралық жұмыс тобының қызметін ұйымдастыру:**

6. Ведомствоаралық жұмыс тобының басшысы оның қызметіне басшылық етеді, оның жұмысын жоспарлайды, шешімдерді іске асыруға жалпы бақылауды жүзеге асырады. Ведомствоаралық жұмыс тобы басшысы болмаған уақытта оның міндеттерін орындау Қазақстан Республикасы Стратегиялық жоспарлау және реформалар агенттігі Ұлттық статистика бюросының Ауыл шаруашылығы статистикасы және ұлттық санақтар департаментінің директорына жүктеледі.

7. Ведомствоаралық жұмыс тобының жұмысын ұйымдастыруды, тиісті құжаттарды, материалдарды дайындауды және жұмыс тобы отырысының хаттамасын ресімдеуді жұмыс тобының хатшысы жүзеге асырады.

8. Ведомствоаралық жұмыс тобының шешімдері ашық дауыс берумен қабылданады және оған жұмыс тобы мүшелерінің жалпы санының көпшілігі дауыс берген жағдайда қабылданды деп есептеледі, хаттамамен ресімделеді.

**Согласовано**

27.02.2024 17:25 Ахметова Жанар Елеуовна

27.02.2024 17:26 Сарсенбаев Нұржан Орынтайұлы

27.02.2024 17:29 Омаров Азамат Мухамедрахимович

27.02.2024 17:36 Башикова Жанат Жомартовна

27.02.2024 18:01 Джартыбаева Асель Кайрулловна

27.02.2024 18:14 Тлеубаев Арманбек Кенесович

27.02.2024 18:14 Шауенова Әсел Сауқымбекқызы

**Подписано**

27.02.2024 18:29 Джаркинбаев Ж. А. ((и.о Турлубаев М. К.))

